

 **ΕΛΛΗΝΙΚΗ ΔΗΜΟΚΡΑΤΙΑ ΗΡΑΚΛΕΙΟ ΑΤΤΙΚΗΣ 03-01-2025**

 **ΔΗΜΟΣ ΗΡΑΚΛΕΙΟΥ ΑΤΤΙΚΗΣ**

**ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

ΡΛ72ΩΡ3-ΔΡΤ

**ΘΕΜΑ : “ΟΡΙΣΜΟΣ ΚΑΙ ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΣΕ ΜΕΛΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ”**

**Απόφαση Δημάρχου: 6/2025**

Ο Δήμαρχος Ηρακλείου Αττικής, έχοντας υπόψη:

1. Τις διατάξεις του άρθρου 88 του Ν. 3463/2006.
2. Τις διατάξεις του άρθρου 58 παρ. 1 περ. ι, του Ν. 3852/2010 “Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης” (Α’ 87), όπως ισχύουν.
3. Την αριθ. 497/2023 απόφαση του Πολυμελούς Πρωτοδικείου Αθηνών όπως αυτή ισχύει με την οποία ανακηρύχθηκαν οι Δημοτικοί Σύμβουλοι του Δήμου Ηρακλείου Αττικής κατά τις εκλογές της 8ης και 15ης Οκτωβρίου 2023.
4. Το από 20/12/2023 πρακτικό ορκωμοσίας αιρετών Δήμου Ηρακλείου Αττικής.
5. Την υπ΄ αρ. 5/2025 απόφαση Δημάρχου περί ορισμού Αντιδημάρχων.
6. Τον Ο.Ε.Υ. του Δήμου Ηρακλείου Αττικής, Φ.Ε.Κ. 793/04.04.2013 τ.Β΄), όπως τροποποιήθηκε με το υπ΄ αρ. Φ.Ε.Κ. 3595/τ. Β΄/12-10-2017) και ισχύει.
7. Την ανάγκη της εύρυθμης λειτουργίας του Δήμου και την ανάγκη ανάθεσης της εποπτείας και του συντονισμού συγκεκριμένων δράσεων του Δήμου, σε μέλη του Δημοτικού Συμβουλίου.

**ΑΠΟΦΑΣΙΖΕΙ**

Ορίζει τους κατωτέρω δημοτικούς συμβούλους, ως Eντεταλμένους Συμβούλους, χωρίς αμοιβή, με θητεία από 04/01/2025 μέχρι την 09/01/2026 και τους αναθέτει την γενική εποπτεία και τον συντονισμό σε συγκεκριμένους τομείς λειτουργιών του Δήμου, εξουσιοδοτώντας τη σχετική αρμοδιότητα υπογραφής με εντολή Δημάρχου, ως ακολούθως:

1. Τον Δημοτικό Σύμβουλο της πλειοψηφίας, **κ. Γερολυμάτο Ευάγγελο,** ως Εντεταλμένο Σύμβουλο και του αναθέτει την γενική εποπτεία και τον συντονισμό των θεμάτων:
2. Tου Τμήματος Αδειοδοτήσεων και ρύθμισης Εμπορικών Δραστηριοτήτων.
3. Την αρμοδιότητα για τη σφράγιση των Καταστημάτων Υγειονομικού Ενδιαφέροντος, σύμφωνα με το άρθρο 80 παρ. 6 του Ν.3463/2006 (Δ.Κ.Κ. όπως ισχύει).
4. Την εποπτεία και ευθύνη λειτουργίας της Δημοτικής Αστυνομίας.
5. Την διαφύλαξη και ορθολογικότερη διαχείριση των Κοινοχρήστων χώρων.
6. Την Υποστήριξη της Επιχειρηματικότητας.
7. Συνεργάζεται με τους/τις Αντιδημάρχους, Εντεταλμένους Συμβούλους και τις υπηρεσίες του Δήμου για θέματα αρμοδιότητάς του.
8. Τον Δημοτικό Σύμβουλο της πλειοψηφίας **κ. Σπυρόπουλο Νικόλαο,** ως Εντεταλμένο Σύμβουλοκαι του αναθέτει την γενική εποπτεία και τον συντονισμό των θεμάτωνΑθλητισμού και των Κ.Ε.Π**.:**

1. Τον συντονισμό και εποπτεία δράσεων του Δήμου, στον τομέα του Αθλητισμού όπως τον προγραμματισμό και διοργάνωση αθλητικών δραστηριοτήτων και εκδηλώσεων, εκπόνηση, υλοποίηση και παρακολούθηση προγραμμάτων μαζικού αθλητισμού, συνεργασία και υποστήριξη των αθλητικών σωματείων και συλλόγων του Δήμου.
2. Την γενική εποπτεία και ευθύνη λειτουργίας της Διεύθυνσης ΚΕΠ.
3. Συνεργάζεται με τους/τις Αντιδημάρχους, Εντεταλμένους Συμβούλους και τις υπηρεσίες του Δήμου, για θέματα αρμοδιότητάς του.
4. Την Δημοτική Σύμβουλο της πλειοψηφίας, **κα. Ζούρου Μαρία,** ως Εντεταλμένη Σύμβουλο και της αναθέτει την γενική εποπτεία και τον συντονισμό των θεμάτων:
5. Την Διαχείριση του Κτήματος Φιξ, τον σχεδιασμό και την ανάπτυξή του, την αναζήτηση πόρων προς την αξιοποίησή του και την διαχείριση δράσεων - δραστηριοτήτων εντός του χώρου.
6. Τον σχεδιασμό Πολιτικών Διαχείρισης και Αξιοποίησης Δημοτικής Περιουσίας.
7. Συνεργάζεται με τους/τις Αντιδημάρχους, Εντεταλμένους Συμβούλους και τις υπηρεσίες του Δήμου, για θέματα αρμοδιότητάς της.
8. Την Δημοτική Σύμβουλο της πλειοψηφίας, **κα. Ζαγγανά Αικατερίνη,** ως Εντεταλμένη Σύμβουλο και της αναθέτει την γενική εποπτεία και τον συντονισμό των θεμάτων Πολιτισμού και Δημοσίων Σχέσεων:
9. Την γενική εποπτεία, έλεγχο, ευθύνη λειτουργίας, επίβλεψη και συντονισμό του Τμήματος Πολιτισμού και Δημοσίων Σχέσεων του Δήμου.
10. Τον σχεδιασμό και Υλοποίηση Προγραμμάτων και πολιτικών Πολιτισμού.
11. Την Δημιουργία και Ανάπτυξη Τοπόσημων Πολιτισμού του Δήμου.
12. Την ευθύνη και υλοποίηση Προγραμμάτων αδελφοποίησης με Δήμους της Χώρας ή Ευρωπαϊκούς Δήμους.
13. Προτείνει την εισαγωγή θεμάτων αρμοδιότητας της, στο Δημοτικό Συμβούλιο και την Δημοτική Επιτροπή.
14. Προβαίνει σε κάθε άλλη ενέργεια η οποία έχει ανατεθεί στον τομέα της αρμοδιότητάς της.
15. Συνεργάζεται με τους/τις Αντιδημάρχους και τις υπηρεσίες του Δήμου για θέματα αρμοδιότητάς της.
16. Την Δημοτική Σύμβουλο της πλειοψηφίας, **κα. Κουλούρη Ευδοξία,** ως Εντεταλμένη Σύμβουλο και της αναθέτει την γενική εποπτεία και τον συντονισμό των θεμάτων που αφορούν το Τμήμα Βιβλιοθήκης, της Διεύθυνσης Παιδείας, Αθλητισμού και Πολιτισμού και Νέας Γενιάς:
17. Την γενική εποπτεία, έλεγχο, ευθύνη λειτουργίας, επίβλεψη και συντονισμό της Δημοτικής Βιβλιοθήκης και την υλοποίηση προγραμμάτων διάδοσης του βιβλίου.
18. Τηρεί το μητρώο νέων και  συνεργάζεται με το Δημοτικό Συμβούλιο Νέων για την ανάληψη πρωτοβουλιών και δραστηριοτήτων για την πλήρη και ελεύθερη ανάπτυξη της προσωπικότητας των νέων.
19. Μεριμνά για την οργάνωση και εφαρμογή προγραμμάτων που απευθύνονται στους νέους και συμμετέχει στους σχεδιασμούς και τα προγράμματα Γενικής Γραμματείας Δια Βίου Μάθησης και Νέας Γενιάς.
20. Παρακολουθεί  τη λειτουργία και δράση δημοτικών δομών που εφαρμόζουν προγράμματα και δράσεις στον τομέα της Νέας Γενιάς.
21. Υλοποιεί δράσεις και προγράμματα σε τομείς της Νέας Γενιάς.
22. Την καλλιέργεια της συνεργασίας με τα σχολεία.
23. Τον σχεδιασμό δράσεων με στόχο την ενεργητική συμμετοχή των νέων στις κοινωνικές διαδικασίες, οργάνωση και εφαρμογή προγραμμάτων που απευθύνονται στη νέα γενιά όπως συναυλίες μαθητικών συγκροτημάτων, φεστιβάλ νέων και μαθητικής δημιουργίας και άλλες καινοτόμες δραστηριότητες.
24. Την συνεργασία με αρμόδιους επιστημονικούς φορείς για την ανάπτυξη προγραμμάτων πρόληψης, την αύξηση της ετοιμότητας της τοπικής κοινότητας στην αντιμετώπιση φαινομένων νεανικής βίας.
25. Συνεργάζεται με τους/τις Αντιδημάρχους, Εντεταλμένους Συμβούλους και τις υπηρεσίες του Δήμου, για θέματα αρμοδιότητάς της.

Η παρούσα Απόφαση να αναρτηθεί στην ιστοσελίδα του Δήμου και στο διαδικτυακό τόπο «Διαύγεια».

# Ο ΔΗΜΑΡΧΟΣ

# ΗΡΑΚΛΕΙΟΥ ΑΤΤΙΚΗΣ

 **ΝΙΚΟΛΑΟΣ ΜΠΑΜΠΑΛΟΣ**

Εσωτερική Διανομή:

1. Γραφείο Δημάρχου
2. Γενική Γραμματέα Δήμου
3. Αντιδημάρχους
4. Οριζόμενους δια της παρούσης Δημοτικούς Συμβούλους
5. Διευθύνσεις και Τμήματα του Δήμου Ηρακλείου Αττικής
6. Αυτοτελές Γραφείο Νομικής Υπηρεσίας